En middelsstor, avlang, blankt gulbrunlig trebukk. Antennene er ganske kraftige ved roten, stadig tynnere utover, litt lengre enn kroppen. Pronotum er sekskantet med en butt pigg på hver side, med en liten, svart midtflekk og skrå, svarte sidestriper. Dekkvingene er jevnbrede, med opphøyde lengderibber, hver dekkvinge med to svarte lengdeflekker ved roten og tre flekker som til sammen danner et skråbånd noe bak midten. Beina er middels lange, lårene slanke.